《白头吟》
宋代·林泳

弹却眼中泪，自唱白头吟。
借君向时耳，明妾今朝心。
身苦尚可忍，心苦不可禁。
妾心似妾镜，对景长相寻。
君心似君琴，转手成别音。
失身妾命薄，轻身妾恨深。
再唱白头吟，击碎青玉簪。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。